MongoDB

משרדי MongoDB ב[[פאלו אלטו]]
MongoDB (מתוך המילה האנגלית Humongous, שמשמעה עצום, כדי לרמז על עבודה עם נתוני עתק (big data), בעברית מונגודיבי) הוא מסד הנתונים המוביל בעולם בקטגוריית NoSQL, ובין חמשת המובילים בכל הקטגוריות.

בסיס הנתונים נשען על מבנה של מסמך (Document-Oriented Database) בניגוד למסדי נתונים טבלאיים (כמו SQL Server, Oracle ו MySQL) העובדים מעל טבלאות מקושרות. מבנה המסמכים עובד מעל מימוש של JSON הנקרא על ידי MongoDB BSON (עקב שמירה המידע בינארית - Binary JSON).

MongoDB הוא תוכנה חופשית וזמין תחת הרישיונות: AGPL 3.0 ורישיון אפאצ'י (לדרייברים).

MongoDB הוא מוצר חוצה-פלטפורמות. בסיס הנתונים כתוב בשפות C, Javascript ו-++C.

על פי [https://db-engines.com/en/ מדד DB-Engines] מסוף 2018 היה MongoDB מסד הנתונים החמישי בעולם (עבור כל סוגי מסדי הנתונים, כולל מסדי נתונים טבלאיים) ובמקום הראשון מבין מערכות ניהול מסד נתונים NoSQL.

== היסטוריה ==
פיתוח המוצר החל בחברת 10gen של אליוט הורוביץ והגרסה הראשונה שוחררה בשנת 2009.
אף על פי שהגרסה הראשונה יצאה רק ב-2009, מסד הנתונים צבר פופולריות בקהילת המפתחים במהירות, והוא נחשב למוביל בתחום ה-NoSQL.

באוקטובר 2013 גייסה החברה השקעה מחברת "Salesforce" בגובה 150 מיליון דולר השקעה זו העמידה את החברה הצעירה על שווי שוק של 1.2 מיליארד דולר אמריקני.

בדצמבר 2014 רכשה MongoDB את Wired Tiger, חברה שסיפקה שירות מסד נתונים מבוסס קוד פתוח עם ביצועים מהירים במיוחד. לאחר הרכישה פורסם כי משתמש יוכל לבחור בקוד את סוג מסד הנתונים אשר יעבוד איתו ומנוע Wired Tiger יתמוך בממשק הרגיל של MongoDB.

בינואר 2015 פתחה בסבב גיוס נוסף של כ-100 מיליון דולר. שווי החברה המוערך קפץ לכ-1.6 מיליארד דולר.

באוקטובר 2017 הונפקה החברה בנאסד"ק ולאחר יממה הגיעה לשווי שוק של כ-1.6 מיליארד, בדומה להערכת השווי של סיבוב הגיוס מ-2015.

ביולי 2021 שוחחרה גרסה 5, החידושים בגרסה כוללים ממשק תכנות יישומים חסין שדרוגים, שדרוג הצפנת הנתונים ושדרוג ה "Shard Key" בלי צורך בכיבוי מסד הנתונים.

== מאפיינים עיקריים ==
=== שאילתות אָד הוֹק ===
MongoDB תומך בחיפושי שדה, שאילתת טווח וביטוי רגולרי. שאילתות יכולות להחזיר שדות ספציפיים של מסמכים ולכלול גם פונקציות JavaScript המוגדרות על ידי המשתמש. ניתן גם להגדיר שאילתות להחזיר מדגם אקראי של תוצאות בגודל נתון.

=== פעולות אגרגציה ===
MongoDB תומך בפעולות אגרגציה המשמשות לעיבוד רשומות מידע והחזרת תוצאה מעובדת. פעולות האגרגציה אוספות נתונים מהמסמכים במסד הנתונים ומחזירות ערך יחיד המחושב על ידי הפעולות שהוגדרו באגרגציה. דוגמאות לפעולות אגרגציה כוללות סינון נתונים לפי קריטריונים, פעולות הטלה (בחירת שדות ספציפיים מתוך הרשומות) ופעולות קיבוץ כגון ספירה, חישוב סכום או ממוצע.

=== ביצוע JavaScript בצד השרת ===
JavaScript יכול לשמש בשאילתות, בפונקציות אגרגציה (כמו MapReduce) ולשלוח ישירות למסד הנתונים לביצוע.

=== אוספים מוגבלים ===
MongoDB תומך באוספים בגודל קבוע הנקראים אוספים מוגבלים. סוג זה של אוסף שומר על סדר ההכנסה וכאשר הגודל המוגדר הושג, מתנהג כמו תור מעגלי.

== ראו גם ==
* Redis
* קסנדרה

== קישורים חיצוניים ==

* 

* [http://www.infoworld.com/article/2858112/application-development/mongodb-first-data-analytics-tool.html MongoDB gets its first native analytics tool], באתר infoworld, דצמבר 2014 
* [https://web.archive.org/web/20150120104050/http://finance.weeklycurrents.com/news/marketwire/mongodb-named-database-management-system-of-the-year-for-second-consecutive-year/mongodb-named-database-management-system-of-the-year-for-second-consecutive-year-13610402.htm MongoDB נבחר לבסיס הנתונים של השנה, שנה שנייה ברציפות], באתר finance.weeklycurrents, ינואר 2015
* [https://securityintelligence.com/news/mongodb-databases-may-be-exposed-by-security-misconfigurations/ MongoDB Databases May Be Exposed by Security Misconfigurations], באתר SecurityIntelligence, דצמבר 2015
* [https://university.mongodb.com/ אוניברסיטת MongoDB]

== הערות שוליים ==

קטגוריה:NoSQL
קטגוריה:תוכנה חופשית
קטגוריה:תוכנות שהושקו ב-2009